Diari Oficial de la Generalitat Valenciana


Sumari del DOGV 3951, del 02-03-2001 (2001/1787)

ORDRE de 12 de febrer de 2001, de la consellera del Portaveu del Govern, per la qual es crea el fitxer automatitzat de RTVV denominat Gestió Comercial Publicitària de RAV.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/02/12/(1)/dof/vci/html**

### Dades del document

Número de DOGV
:   3951

Data del DOGV
:   02-03-2001

Secció del DOGV
:   I. DISPOSICIONS GENERALS

Número del document
:   2001/1787


Data del document
:   12-02-2001

Organisme emissor
:   Conselleria del Portaveu del Govern

Tipus de document
:   Ordre

Descriptors 

:   * base de dades
    * dades personals
    * administració regional
    * legislació

ORDRE de 12 de febrer de 2001, de la consellera del Portaveu del Govern, per la qual es crea el fitxer automatitzat de RTVV denominat Gestió Comercial Publicitària de RAV. [2001/M1787]
  
La Llei Orgànica 15/1999, de 13 de desembre, de Protecció de Dades de Caràcter Personal, estableix en el seu article 2 que aquesta serà d'aplicació a les dades de caràcter personal registrades en suport físic que els faça susceptibles de tractament, i a tota modalitat d'ús posterior d'aquestes dades pels sectors públic i privat.
  
Així mateix, la llei orgànica esmentada estableix en el seu article 20 que la creació, la modificació o la supressió dels fitxers de les administracions públiques només podrà fer-se per mitjà de disposició general publicada en el Boletín Oficial del Estado o diari oficial corresponent.
  
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina, en els seus articles 10 i següents, el procediment d'inscripció en aquest últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria corresponent.
  
Per la seua banda, l'entitat pública Radiotelevisió Valenciana, dependent de la Conselleria del Portaveu del Govern, considera necessària la creació del fitxer automatitzat denominat Gestió Comercial Publicitària de RAV.
  
Per tot això que antecedeix, segons el que estableix l'article 35 de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià,
  
ORDENE
  
Article 1
  
Aquesta ordre té per objecte la creació del fitxer informatitzat que s'indica en l'annex, de conformitat amb el que estableix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El titular de l'entitat pública responsable del fitxer adoptarà les mesures tècniques i organitzatives que siguen necessàries per assegurar la confidencialitat, la seguretat i la integritat de les dades, així com les conduents a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Disposició final
  
Aquesta ordre vigirà l'endemà de la seua publicació en el Diari Oficial de la Generalitat Valenciana.
  
València, 12 de febrer de 2001
  
La consellera del Portaveu del Govern,
  
ALICIA DE MIGUEL GARCÍA
  
ANNEX
  
Entitat Pública Radiotelevisió Valenciana
  
Denominació del fitxer: Gestió Comercial Publicitària de RAV.
  
a) Finalitat del fitxer i usos previstos per al mateix: gestió de l'emissió publicitària de Ràdio 9, la facturació i el cobrament.
  
b) Persones o col·lectius sobre els quals es pretén obtenir dades de caràcter personal o que resulten obligats a subministrar-los: clients publicitaris i agències de publicitat de RAV.
  
c) Procediment de recollida de dades: formularis en paper.
  
d) Estructura bàsica del fitxer i descripció dels tipus de dades incloses en el mateix:
  
1. Dades de caràcter identificador: DNI, nom i cognoms, direcció, telèfon, altres (fax, correu electrònic).
  
2. Dades d'informació comercial: activitats i negocis, altres (persona de contacte).
  
3. Dades de transaccions: béns i serveis rebuts per l'afectat, altres (import).
  
e) Cessions de dades de caràcter personal i, si és procedent, les transferències de dades que es prevegen a països tercers: no previstes.
  
f) Òrgan de l'administració responsable del fitxer: entitat pública Radiotelevisió Valenciana.
  
g) Serveis o unitats davant els quals poden exercitar-se els drets d'accés, rectificació, cancel·lació i oposició: entitat pública Radiotelevisió Valenciana.


Còpia Permalink ELI